CELEX: 62022TN0203
Language: ro
Date: 2022-04-15 00:00:00
Title: Cauza T-203/22: Acțiune introdusă la 15 aprilie 2022 – Țările de Jos/Comisia

20.6.2022   
            
            
               RO
            
            
               Jurnalul Oficial al Uniunii Europene
            
            
               C 237/59
            
         
      Acțiune introdusă la 15 aprilie 2022 – Țările de Jos/Comisia
      (Cauza T-203/22)
      (2022/C 237/76)
      Limba de procedură: neerlandeza
      
         Părțile
      
      
         Reclamant: Regatul Țările de Jos (reprezentanți: M. Bulterman și J. Langer, agenți)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei Comisiei Europene din 15 februarie 2022 cu referința Ref. Ares (2022) 1097097, prin care a fost respinsă cererea Regatului Țărilor de Jos de reexaminare a deciziei din 6 ianuarie 2022 și de prelungire cu 4 ani a termenului de 8 ani pentru recuperarea sumelor plătite în mod necuvenit în cauza FresQ;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv: decizia din 15 februarie 2022 are la bază premisa greșită că procedura de recuperare nu s-a încheiat încă.
               
            
                  2.
               
               
                  Al doilea motiv: Comisia Europeană face o aplicare greșită a articolului 54 alineatul (2) al treilea paragraf din Regulamentul nr. 1306/2013, prin aceea că presupune că depășirea termenului de 8 ani este imputabilă Regatului Țărilor de Jos.